1. maj 2020

2020-880

|  |
| --- |
|  |
| Til høringsparterne |

Høring over udkast til bekendtgørelse om ændring af bekendtgørelse om tildeling af jernbaneinfrastrukturkapacitet (kanaler) m.v.

Transport- og Boligministeriet sender hermed udkast til bekendtgørelse om ændring af bekendtgørelse om tildeling af jernbaneinfrastrukturkapacitet (kanaler) m.v. i høring.

Bekendtgørelsen er en del af implementeringen af EU-direktiv 2012/34/EU om oprettelse af et fælles europæisk jernbaneområde. Ændringerne er foretaget på baggrund af Europa-Kommissionens åbningsskrivelse 2019/2157 om gennemførelse i national ret af direktiv 2012/34/EU om oprettelse af et fælles europæisk jernbaneområde.

Med ændringsbekendtgørelsen søges følgende bestemmelser fra 2012/34/EU implementeret:

* Art. 38, stk. 2
* Art. 41, stk. 2
* Art. 42
* Art. 44, stk. 3
* Art. 46, stk. 2 og 3
* Art. 51, stk. 3 og 4

Bestemmelserne regulerer tildeling af kanaler, herunder samordning og anvendelse af sådanne, opkrævning af infrastrukturafgifter samt indfører en mulighed for at indgå rammeaftaler om infrastrukturkapacitet.

Høringsmaterialet vil blive gjort tilgængeligt på www.høringsportalen.dk.

Transport- og Boligministeriet forudsætter, at høringsparterne selv i fornødent omfang inddrager egne underliggende enheder mv.

Transport- og Boligministeriet skal venligst bede om eventuelle bemærkninger **senest den 20. maj 2020**.

Høringssvar bedes sendt til lgp@trm.dk, og kjn@trm.dk, påført sagsnummer 2020-880.

Til orientering vedhæftes fortegnelse over de myndigheder, organisationer mv., der bliver hørt over udkastet.

Spørgsmål vedrørende høringen kan stilles til Gry Petersen på mail: lgp@trm.dk.

Med venlig hilsen

Gry Petersen  
Fuldmægtig